கேள்வி: மு. நல்லதம்பி - வாழ்க்கைக் குறிப்பு பற்றி தகவல் சொல்.
பதில்: இவர் யாழ்ப்பாண மாவட்டம், வட்டுக்கோட்டையில் சிந்துபுரம் என்ற கிராமத்தில் முருகுப் பிள்ளைக்கும் தங்கம்மையாருக்கம் புதல்வராகப் பிறந்தார். கொழும்பு ஆங்கில ஆசிரியர் பயிற்சிக் கல்லூரியில் இவர் கல்வி கற்ற போது அங்கு தமிழாசிரியராக விருந்த தென்கோவை, பண்டிதர் ச. கந்தையபிள்ளையிடம் இலக்கிய இலக்கணங்களைக் கற்றார். பின்னர் சாகிரா கல்லூரி, கொழும்புயில் தமிழாசிரியராகப் பணியாற்றினார்.[http://www.noolaham.net/project/02/187/187.htm வித்தகம் ச. கந்தையபிள்ளை], மகாஜனக் கல்லூரி தமிழ்மன்றம் 1940-ஆம் ஆண்டிலே தமிழ்நாடு திருநெல்வேலித் தமிழ்ச் சங்கத்தார் 'முதுதமிழ்ப் புலவர்' என்னும் பட்டம் வழங்கி இவரைக் கௌரவித்தனர். இலங்கை பல்கலைக்கழகம் சில ஆண்டுகள் இவர் விரிவுரையாளராகப் பணியாற்றினார்[http://www.noolaham.net/project/01/100/100.htm ஈழத்துத் தமிழ்க் கவிதைக் களஞ்சியம்] , ஆ. சதாசிவம். இவரது 'மணித்தாய் நாடும் மரதனோட்டமும்' என்ற நூல் மரதனோட்டக் கவிதைப்போட்டியில் முதற் பரிசைப் பெற்றது.
கேள்வி: மு. நல்லதம்பி - தமிழில் இலங்கை நாட்டுப்பண் குறித்து விரிவாக சொல்லுங்கள்.
பதில்: இலங்கையின் நாட்டுப்பண் சிங்கள மொழியில் ஆனந்த சமரக்கோன் என்பவரால் 1940 ஆம் ஆண்டளவில் எழுதப்பட்டது. இதனை நல்லதம்பி சிறீ லங்கா தாயே என்ற தலைப்பில் 1950-ஆம் ஆண்டில் மொழிபெயர்த்தார். 1975-ஆம் ஆண்டு தேசிய பொதுக்கல்வித் தராதரப் பத்திர தமிழ்ப்பாடப் புத்தகத்தில் தேசிய கீதம் தமிழிற் பதியப்பட்டுள்ளது. 1975 தேசிய பொதுக்கல்வித்தராதரப் பரீட்சைக்கான - கர்நாடக சங்கீத பாடத்திட்டத்தின் படி - தேசிய கீதம் தமிழிற் கற்பிக்கப்பட்டுள்ளது. தமிழ் மொழிபெயர்ப்பை அதிகாரபூர்வமாக நீக்க அரசுத்தலைவர் மகிந்த ராசபக்ச தலைமையிலான அமைச்சரவை கலந்துரையாடல்களை டிசம்பர் 2010 இல் நிகழ்த்தியது[http://economictimes.indiatimes.com/news/politics/nation/Sri-Lanka-scraps-Tamil-version-of-its-national-anthem/articleshow/7088138.cms Sri Lanka scraps Tamil version of its national anthem]. இதற்கு இலங்கை தமிழ் கட்சிகளின் எதிர்ப்பை அடுத்து தமிழ் மொழி தேசிய கீதத்தை நீக்கும் எண்ணம் தமக்கு இல்லை என இலங்கை அரசின் அமைச்சர் செனிவரத்ன ஊடகங்கள் மூலம் அறிவித்தார்[http://www.adaderana.lk/news.php?nid=11002 Sri Lanka denies move to ban national anthem in Tamil][http://www.bbc.co.uk/news/world-south-asia-11980434 Sri Lanka minister denies Tamil national anthem ban], பிபிசி, டிசம்பர் 13, 2010.